สวัสดีค่ะ หยุดฉีดยาคุมแล้ว อีกนานไหมค่ะกว่าประจำเดือนจะมา เข็มแรกฉีดหลังคลอดสองวัน อีกสามเดือนเข็มสองและก็อีกสามเดือนเข็มสาม ฉีดมาทั้งหมดสามเข็มค่ะ ตอนนี้หยุดฉีดมาได้หนึ่งเดือนแล้วไม่มีวี่แววว่าประจำเดือนจะมาเพราะปกติเวลาใกล้ถึงนัดฉีดยาจะมีเลือดเลือดออกพอให้รู้ว่าเมนส์มา แต่ตอนนี้สักหยดก็ไม่มีค่ะ มีเพศสัมพันธ์กับแฟนไม่ได้ป้องกันค่ะ..มีโอกาสจะท้องไหมค่ะหรือเป็นอันตรายไหมค่ะ ขอบค่ะ
สวัสดีค่ะ โดยทั่วไป เมื่อหยุดฉีดยาคุมกำเนิด รังไข่จะยังไม่กลับมาทำงานได้ทันทีและประจำเดือนอาจจะยังไม่มาเป็นปกติได้ ซึ่งประจำเดือนอาจกลับมาเป็นปกติเร็วที่สุดประมาณ 3 เดือนหลังฉีดเข็มสุดท้าย แต่โดยเฉลี่ยคือประมาณ 4-10 เดือน แต่บางรายอาจใช้เวลานานเป็นปีได้ ดังนั้นการที่ประจำเดือนยังไม่มา จึงน่าจะเกิดจากรังไข่ยังไม่กลับมาทำงานเป็นปกติค่ะนอกจากนี้ ยังอาจเกิดได้จาก1. การตั้งครรภ์2. ประจำเดือนไม่มาจากความเครียด การทำงานหนัก อดนอน อดอาหาร น้ำหนักลด ออกกำลังกายมากไป เป็นต้นแนะนำว่าควรลองตรวจหาการตั้งครรภ์หลังจากที่มีเพศสัมพันธ์ครั้งสุดท้ายไปแล้วอย่างน้อย 2 สัปดาห์ หากตรวจไม่พบ ก็ควรเริ่มหาวิธีคุมกำเนิดต่อไป (หากยังไม่พร้อมที่จะตั้งครรภ์) โดยอาจเลือกทานยาคุมกำเนิดหรือฉีดยาคุมกำเนิดต่อก็ได้ค่ะ